Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2004/C 93/11)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Nationalt sagsnummer: 8/2003

1. Medlemsstatens ansvarlige myndighed Navn: Ministero delle Politiche agricole e forestali

Adresse: Via XX Settembre, 20 - I-00187 Roma

Tlf. (39-6) 481 99 68

Fax (39-6) 42 01 31 26

E-post: qualita@politicheagricole.it

2. Ansøgende sammenslutning 2.1. Navn: Comitato Promotore per riconoscimento DOP Zafferano di San Gimignano

2.2. Adresse: Via delle fonti, 3/A - San Gimignano (SI)

Tlf. (39) 577 95 02 32

2.3. Sammensætning: producent/forarbejdningsvirksomhed (x) andet ( )

3. Produktets art: Klasse 1.8 - Andre produkter i bilag I - Krydderi

4. Varespecifikation (sammenfatning af betingelserne i artikel 4, stk. 2)

4.1. Navn: "Zafferano di San Gimignano".

4.2. Beskrivelse: "Zafferano di San Gimignano" fremstilles ved at tørre det rødorange støvfang og grifler af blomster fra stængelknoldplanten "Crocus sativus L.", en enkimbladet plante tilhørende irisfamilien. Grifler og støvfang er trådformede med flossede ender. Efter tørring skifter farven fra orange til bordeauxrød. Støvfang og grifler skal markedsføres hele og opfylde følgende kemiske egenskaber ifølge ISO 3632-1:1993 (prøvemetode: ISO 3632-2:1993, punkt 13):

>TABELPOSITION>

4.3. Geografisk område: Produktionsområdet for "Zafferano di San Gimignano" er udelukkende begrænset til San Gimignano-kommunen (SI).

4.4. Bevis for oprindelse: Talrige vidnesbyrd taler allerede fra det 13. århundrede om produktet i San Gimignano. "Zafferano di San Gimignano"s kvalitet og anerkendelse allerede fra 1200 er ikke kun dokumenteret ved den betydelige eksport af produktet til andre steder i Italien (Pisa 1238, Genova 1291), men også ved handelsstrømmenes nye retning til lande i Østen og Afrika (Alessandria i Egypten, Tunis, Damietta, Acri, Tripoli og Aleppo i årene fra 1221 til 1247). Gevinsten fra safran-handlen var så stor, at adskillige familier blev så rige - hvilket fremgår af talrige kilder - at de besluttede at anvende den til opførelse af de berømte tårne, der stadig i dag vidner om byens stolthed. Safran optræder ligeledes blandt donationer: I 1241 blev der fra kommunen f.eks. sendt 25 pund til kejser Frederik den Anden, der havde slået lejr i nabolaget.

Den historiske dokumentation om dyrkning af "croco" (Crocus sativus i folkemunde) i San Gimignano er usædvanlig omfattende, så omfattende at de pågældende dyrkningsområder kan rekonstrueres. Forskellige kilder bevidner, at safran helt fra 1200-tallet blev brugt både i madlavning, farvning, lægemidler og maleri. Safran er nævnt i gamle middelalderlige finansielle eller kontrakmæssige dokumenter, såvel som i love og kommunale bestemmelser.

Der findes talrige kilder, der bevidner safrandyrkning i San Gimignano. Fra denne rige bibliografi kan bl.a. nævnes:

B. Petino: "Lo zafferano nell'economia del Medioevo", side 172;

D. Abulafia: "Crociati e zafferano";

E. Fiumi: "Storia economica e sociale di S. Gimignano";

V.R. Ciasca: "L'arte dei medici e degli speziali nella storia del commercio fiorentino dei sec. XII e XV".

Selv om safran nu om dage ikke længere har den store økonomiske værdi som tidligere, har det dog bevaret en væsentlig betydning inden for madlavning og lægemidler.

Oprindelsen af "Zafferano di San Gimignano" vil blive garanteret ved et sporbarhedssystem, der baseres på optegnelse af producenter og dyrkningsområder i en hertil beregnet fortegnelse, der føres af kontrolinstansen, som omhandlet i artikel 10 i forordning (EØF) nr. 2081/92.

4.5. Fremstillingsmetode: Udvælgelsen af stængelknoldene til beplantning sker samtidig med at fjerne dem, der viser tegn på råddenskab, pletter eller snit. Beplantningen foregår i sandet eller sand-leret jordbund, som San Gimignano-området består af, efter at de ydre lag er fjernet og restrødderne fra moderknolden, mellem begyndelsen af august og midten af september. Der anvendes organisk gødskning. Blomsterne håndplukkes i de tidlige morgentimer, medens de stadig er lukkede, i perioden fra oktober til slutningen af november.

De høstede blomster bringes til lukkede lokaler, hvor der samme dag som høsten foretages "rensning" eller "sfioritura", dvs. de rødorange grifler og støvfang skilles fra manuelt, uden at de hvidgule dele fjernes. Herefter følger tørringen, der altid sker ved en tempetur under 50 °C. Grifler og støvfang udbredes på net eller i sier, som regel af rustfrit stål, i nærheden af gløder af skovbrænde, idet de konstant vendes for at sikre ensartet tørring. Andre tilladte tørringssystemer er soltørring eller elovne. Grifler og støvfang lægges inden for de første fem minutter efter tørringenen i glasbeholdere, der lukkes hermetisk. Beholderne opbevares i kølige, tørre og mørke rum.

4.6. Tilknytning: Klimaet af typen subarid, der kendetegner produktionsområdet, navnlig ved manglende nedbør i sommerperioden, indvirker - som det er bevidnet i videnskabelig literatur om emnet - positivt på dyrkningen af denne plante.

De morfologiske og jordbundsmæssige faktorer, der henholdsvis består i områdets bakker og jordbundens sand- og lerholdige struktur, modvirker grundvandsstigning. San Gimignano-området har de gunstige betingelser til safranproduktion, da jorden er gennemtrængelig, godt drænet og sund, samt et klima med en lav årlig gennemsnitsnedbør, men typisk vinternedbør og tørre somre. Områdets geomorfologiske fremtræden er kendetegnet ved næsten ensartede bakker i højder mellem 170 m og 624 m, der er bølgeformede, har halvstejle til middelstejle sider og kun ringe overfladisk erosion. Dalenes udstrækning er meget ringe i forhold til bakkelandskabets udstrækning. I San Gimignano-området findes der ingen vandløb af betydning, og det hydrografiske net er knapt og uregelmæssigt.

Jordbunden er sandet eller sandet/leret, men med ringe lerindhold, generelt frugtbar, rimelig permeabil, meget porøs, virkelig godt drænet og følgelig luftig. Også fra et klimatisk synspunkt har San Gimignano-området gunstige betingelser for safrandyrkning med højest nedbør om efteråret og foråret og mindst i sommerperioden. Ud fra den årlige temperatursvingning er klimaet i San Gimignano-området defineret som sublittoralt/kontinentalt. Alle disse faktorer bidrager til at gøre San Gimignano-området til et optimalt safrandyrkningsområde, hvor safran med disse særlige jordbunds- og klimaforhold har fundet sit naturlige levested og på denne måde opnået sine særegenskaber. Områdes oplagte egnethed afspejles i produktets tilknytning til området baseret på en række økonomiske, sociale og dyrkningsmæssige faktorer, såvel som århundreders tradition. Dyrkning af safran i San Gimignano-området er dokumenteret så langt tilbage som år 1200.

Fra plukning af blomsterne til udvælgelse af grifler og støvfang og tørringen heraf sker stadig i dag alt ved håndkraft uden nogen form for teknik. Således foretages også "rensning" eller "sfioritura" med største varsomhed ved håndkraft; afslutning på tørringen afgøres imidlertid af de ældste medarbejderes øjne; de har fra generation til generation fået stor erfaring heri. Safran er nævnt i mange af byens vidnesbyrd fra Middelalderen. Særlig udbredt i landdistrikterne var kontrakter, der bestod i at forudbetale kontant en bestemt mængde safran, der skulle leveres efter høsten "ad novellum". Det kunne bruges til mange ting og erstattede sågar også penge. De strenge regler udstedt af kommunen for at garantere vægt og kvalitet er ligeledes nært knyttet til handlen med dette produkt. "Arte dei Medici e Speziali" er udnævnt til at kontrollere vægtafmålingen og også til at kalibrere alle vægte.

Vidnesbyrd om disse aktiviteter findes stadig i byen i dag med efternavne som "Pesalgruoghi" og "Pesalgruoci". I øjeblikket er "Zafferano di San Gimignano" ved at blive genopdaget i stor stil på det gastronomiske og farmakologiske område. I området er såvel produktion som bearbejdning konsolideret i traditionen ifølge ærlige og konstante metoder. Mange af operationerne foretages stadig ved håndkraft som i Middelalderen: udvælgelse af knolde, indsamling af blomster i de tidlige morgentimer, rensning, tørring i nærheden af ildsted.

Produktet er til stede i madlavningskunsten og i nogle lokale specialiteter, og i tilknytning til andre typiske San Gimignano-produkter, såsom brød med vernaccia og safran og "schiacciata" med safran. Ved konsultation af nogle tekster som f.eks. "Libro della cocina" af en ukendt toskaner fra det 14. århundrede bemærkes det, hvordan safrans betydning i madlavningen er blevet redimensioneret i forhold til fortiden. Faktisk var safran hovedingrediensen i retter som "i pestelli", "la peverata", "l'agliata", "la porrata" såvel som i nogle oste. Den svindende interesse for safran skyldtes hovedsagelig en omfattende vaneændring i de seneste tiår, hvor anvendelsen heraf blev tilsidesat såvel som de traditionelle produkter. Nu om dage går tendensen imidlertid i modsat retning, hvilket udmunder i en lang række tiltag og begivenheder. Om efteråret har der i årevis i forbindelse med croco-rensningen været afholdt en "giallo come l'oro"-fest i San Gimignano; den har til hensigt igen at tiltrække offentlighedens opmærksomhed på dette produkts kulturelle aspekter.

4.7. Kontrolinstans Navn: AGROQUALITÀ

Adresse: Via Montebello, 8 - Roma

4.8. Mærkning: Produktet emballeres ved håndkraft og markedsføres som hele grifler og støvfang eller i tråde. Pakningen med safran varierer i vægt mellem 10 centigram og 1 gram; den består af breve eller emballage beregnet til levnedsmidler.

Emballagen skal obligatorisk være forsynet med et mærke med klare og letlæselige bogstaver ud over EF-mærket og hertilknyttet tekst og lovbestemte oplysninger samt yderligere bære følgende angivelser:

- "Zafferano di San Gimignano" uoversat, efterfulgt af forkortelsen (DOP) eller den fulde ordlyd "Denominazione di Origine Protetta", eventuelt oversat. Disse angivelser skal være anført med dobbelt så store bogstaver som resten;

- navn, firmabetegnelse og adresse for producenten og/eller den virksomhed, der har emballeret produktet.

Det er forbudt at tilføje noget som helst, der ikke udtrykkeligt er tilladt. Det er tilladt at anvende angivelser, der henviser til private mærker, bare de ikke er rosende eller bedrager forbrugeren, angivelse af navnet på gården, hvor dyrkningen har fundet sted, såvel som andre verificerbare og dokumenterede oplysninger, der er tilladt ifølge fællesskabslovgivningen, nationale og regionale bestemmelser, og som ikke modvirker formålet med og indholdet af specifikationen.

De produkter, der er blevet anvendt som råmateriale til "Zafferano di San Gimignano" DOP, også efter forarbejdning, kan markedsføres i emballage, der er påført henvisning til den pågældende betegnelse, uden af EF-logoet anføres, hvis:

- "Zafferano di San Gimignano" DOP, certificeret som sådan, udgør eneingrediensen af den handelskategori, det tilhører;

- brugerne af "Zafferano di San Gimignano" DOP, der har fået tilladelse af indehaverne af den registrerede intellektuelle ejendomsret til betegnelsen "Zafferano di San Gimignano" DOP forsamlet i en sammenslutning under Ministero delle Politiche agricole e forestali. Denne sammenslutning tager sig af optegnelse i de rigtige registre og holder øje med, at den beskyttede betegnelse anvendes korrekt. Findes der ingen sammenslutning, udføres de ovenfor nævnte funktioner af MIPAF, der er den nationale myndighed med ansvar for anvendelse af forordning (EØF) nr. 2081/92.

Ikke eksklusiv anvendelse af "Zafferano di San Gimignano" DOP er ifølge gældende regler kun tilladt med henvisning til de ingredienser af produktet, som indeholder det eller hvori det er forarbejdet.

Produktets logo består, som billedet nedenfor viser, af en tegning af San Gimignanos silhuet fremhævet i guld og en croco-blomst lidt til venstre for midten med kronblomster i forgrunden i farverne hvid og lilla (pantone 258). Grifler og støvfang er røde (pantone 180). I den underste del er skrevet "ZAFFERANO" med skrifttypen "dearjoe" i sort på den gyldne bund og nedenunder er skrevet "DI SAN GIMIGNANO" med skrifttypen "dj murphic full sempre" i sort på hvid baggrund. Logoet er 36 mm på begge leder.

Logoet kan proportionelt tilpasses til forskellige anvendelser.

>PIC FILE= "C_2004093DA.003101.TIF">

4.9. Krav i nationale bestemmelser: -

EF-nr.: IT/00289/08.05.2003.

Dato for modtagelsen af den fuldstændige ansøgning: 8. december 2003.